CELEX: C2006/294/18
Language: et
Date: 2006-12-02 00:00:00
Title: Kohtuasi C-100/05: Euroopa Kohtu (kolmas koda) 5. oktoobri 2006.  aasta otsus (Gerechtshof te Amsterdami eelotsusetaotlus — Madalmaad) — ASM Lithography BV versus Inspecteur van de Belastingdienst-Douane Zuid/kantoor Roermond (Tolliseadustik — Tollivõla kindlaksmääramine — Tolliseadustiku artikli 121 alusel asjaomase isiku poolt määratud ja tolli poolt kinnitatud kompensatsioonitoodete imporditollimaksu summa — Tolliseadustiku artikli 122 punkti c alusel arvutatav tollimaksu summa — Enam makstu tagasimaksmine tolliseadustiku artikli 236 alusel)

2.12.2006   
            
            
               ET
            
            
               Euroopa Liidu Teataja
            
            
               C 294/11
            
         Euroopa Kohtu (kolmas koda) 5. oktoobri 2006. aasta otsus (Gerechtshof te Amsterdami eelotsusetaotlus — Madalmaad) — ASM Lithography BV versus Inspecteur van de Belastingdienst-Douane Zuid/kantoor Roermond
   (Kohtuasi C-100/05) (1)
   
   (Tolliseadustik - Tollivõla kindlaksmääramine - Tolliseadustiku artikli 121 alusel asjaomase isiku poolt määratud ja tolli poolt kinnitatud kompensatsioonitoodete imporditollimaksu summa - Tolliseadustiku artikli 122 punkti c alusel arvutatav tollimaksu summa - Enam makstu tagasimaksmine tolliseadustiku artikli 236 alusel)
   (2006/C 294/18)
   Kohtumenetluse keel: hollandi
   Eelotsusetaotluse esitanud kohus
   Gerechtshof te Amsterdam
   Põhikohtuasja pooled
   
      Hageja: ASM Lithography BV
   
      Kostja: Inspecteur van de Belastingdienst-Douane Zuid/kantoor Roermond
   Kohtuasja ese
   Eelotsusetaotlus — Gerechtshof te Amsterdam — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1), artikli 121 lõike 1, artikli 122 punkti c, artikli 214 ja artikli 236 tõlgendamine — Vabasse ringlusse lubatud kompensatsioonitooted — Neid puudutava tasumisele kuuluva tollimaksu määramine vastavalt määruse nr 2913/92 artiklis 121 määratletud maksustamiselementidele — Asjaomase isiku eelneva ja otsese taotluse puudumine — Määruse nr 2913/92 artikli 236 raames uue arvutamise kohta hiljem esitatud taotluse aktsepteerimine
   Resolutiivosa
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 122 punkti c tuleb tõlgendada nii, et kompensatsioonitoodete vabasse ringlusse lubamisel tekkinud tollivõlast tuleneva maksusumma määramisel ei pea liikmesriigi toll, v.a juhul kui asjaomane isik seda otseselt taotleb, kohaldama tollikontrolli all töötlemise protseduuri puudutavaid maksustamisreegleid, kui importkauba oleks saanud suunata sellele protseduurile.
            
         
               2.
            
            
               Määruse nr 2913/92 artiklit 236 tuleb tõlgendada nii, et liikmesriigi toll peab menetlema imporditollimaksu tagasimaksmise taotlust, kui tehakse kindlaks, et asjaomase isiku vea, mitte valiku tõttu määrati tollivõlast tulenev maksusumma selle määruse artikli 121 alusel ja see teatati asjaomasele isikule, isegi kui see taotlus toob kaasa tolli poolt tollivõlast tuleneva maksusumma ümberarvutamise selle määruse artikli 122 punkti c alusel.
            
         
      (1)  ELT C 106, 30.4.2005.